Hrvatski jezik (14. travnja 2020.)

**Ivana Marinić: Različitosti – interpretacija dramskoga teksta**

ROK ZA IZVRŠAVANJE ZADATKA: srijeda (15. 4.), do 16 sati

Zadatak i upute za rad:

* Dragi učenici, nakon kratkog predaha vraćamo se našoj nastavi. ☺ Za početak ćete imati jedan jednostavan zadatak. Najprije ćete u svoju bilježnicu napisati naslov teksta koji ćemo čitati („Različitosti“) i njegova autora. Ispod naslova napisat ćete vaš prvi današnji zadatak, koji će vas uvesti u temu teksta koji ćemo interpretirati:
* 1. Prisjetite se svojih prijatelja iz razreda, svojih i njihovih osobina, sklonosti, zanimanja – svega što vas čini takvima kakvi jeste. Razmislite o tome po čemu ste vi u razredu slični, a po čemu različiti, to jest što vam je svima zajedničko, a što vas čini drugačijima jedne od drugih. To može biti bilo što što vam padne na pamet, vi jedni druge najbolje poznajete. U bilježnicu ćete napraviti jednu tablicu s dva stupca i u te stupce napisati vaše sličnosti i razlike (primjer izgleda tablice možete vidjeti na sljedećoj stranici ovoga dokumenta, pod *Nastavni listić 1*).
* 2. Kada razmislite o vašim sličnostima i razlikama te ih napišete u svoju tablicu, vrijeme je da u čitanci pronađete tekst „Različitosti“ (potražite ga u sadržaju na početku čitanke).

Kada tekst pročitate, u svoju ćete bilježnicu izraziti dojam o njemu ocjenom od 1 do 5 te ukratko pisano objasniti svoju ocjenu. Tijekom čitanja teksta uočit ćete i neke njegove osobitosti, tj. način/oblik u kojem je napisan te ćete ispod obrazložene ocjene napisati kojem književnom rodu ovaj tekst pripada.

* I to je to za danas! ☺ Sutra ćemo nastaviti interpretirati ovaj tekst novim zadatkom.

Sretno u provedbi ovoga zadatka!

 *Učiteljica Darja*

*Nastavni listić 1* – Tablica

 Naš razred

|  |  |
| --- | --- |
| U čemu smo slični? | Po čemu se razlikujemo? |
|  |  |